

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΚΡΗΤΗΣ**  **ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ**  **Δ/ΝΣΗ ΔΙΟΙΚΗΤΙΚΟΥ – ΟΙΚΟΝΟΜΙΚΟΥ**  **ΠΕΡΙΦΕΡΕΙΑΚΗΣ ΕΝΟΤΗΤΑΣ ΛΑΣΙΘΙΟΥ**  **ΤΜΗΜΑ ΠΡΟΜΗΘΕΙΩΝ, ΠΡΟΣΟΔΩΝ &**  **ΠΕΡΙΟΥΣΙΑΣ**  Ταχ. Δ/νση: Τέρμα Πολυτεχνείου,  Άγιος Νικόλαος, Ταχ. Κώδικας: 72100  Πληροφορίες: Γεώργιος Κρασαδάκης, Έλενα Χατζάκη  Τηλέφωνο: 2841340307, 2841340334  email : [krasadakis@crete.gov.gr](mailto:krasadakis@crete.gov.gr)  chatzaki.e@crete.gov.gr | **Άγιος Νικόλαος, 07/11/2024**  **Αρ. Πρωτ.:391686**      **Προς:**   1. Apex Certified Auditors ΑΝΩΝΥΜΗ ΕΤΑΙΡΕΙΑ   τηλ. 210-9310782  email:nvroulakis@apexaudit.gr   1. GRANT THORNTON Α.Ε. ΟΡΚΩΤΩΝ ΕΛΕΓΚΤΩΝ ΚΑΙ ΣΥΜΒΟΥΛΩΝ ΕΠΙΧΕΙΡΗΣΕΩΝ   τηλ. 2810-241767  email: maria.maniadi@gr.gt.com |

**Πρόσκληση εκδήλωσης ενδιαφέροντος για την παροχή υπηρεσιών ορκωτών λογιστών για τον έλεγχο των Τ.Ο.Ε.Β. της Π.Ε. Λασιθίου.**

Ο Αντιπεριφερειάρχης Λασιθίου

Έχοντας υπόψη:

1. Τις διατάξεις του Ν. 3852/2010 (ΦΕΚ 87Α΄/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει.
2. Τις διατάξεις του Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – Δημόσιο Λογιστικό και άλλες διατάξεις».
3. Το Ν. 4412/2016 «Δημόσιες συμβάσεις έργων, προμηθειών και υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει.
4. Tο Ν.4625/2019 (ΦΕΚ 139/τ.Α΄/2019) «Ρυθμίσεις του Υπουργείου Υποδομών και Μεταφορών και άλλες επείγουσες διατάξεις»
5. Tο Ν. 4727/2020 (Α΄184 ) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ 2016/2102 και της Οδηγίας (ΕΕ )2019/1024 – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ ) 2018/1972 και άλλες διατάξεις .
6. Tο Ν.4782/2021 (Φ.Ε.Κ.36/Α) «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία».
7. Tο Ν.4623/2019 (ΦΕΚ 134 Α΄) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα», και ιδίως του άρθρου 5 παρ. 19, όπως έχει τροποποιηθεί και ισχύει, και σύμφωνα με την οποία στις περιφέρειες, ως «αρμόδια υπηρεσία» κατά την έννοια της παραγράφου 2 του άρθρου 118 του ν. 4412/2016 (Α'147) νοείται ο Περιφερειάρχης».
8. Το Π.Δ. 80/2016 (ΦΕΚ 145/Α/05-08-2016) «Ανάληψη υποχρεώσεων από τους Διατάκτες».
9. Την με αριθμ. 1218/16-2-2021 (ΦΕΚ 762 τ.Β΄) απόφαση της Συντονίστριας της Αποκεντρωμένης Διοίκησης Κρήτης «Έγκριση τροποποίησης του Οργανισμού Εσωτερικής Υπηρεσίας της Περιφέρειας Κρήτης».
10. Την υπ’ αριθμ. 702/02-01-2024 απόφαση ορισμού των χωρικών Αντιπεριφερειαρχών στην Περιφέρεια Κρήτης.
11. Την με αρ. πρωτ. 10610/11-01-2024 (ΦΕΚ 460 τ’Β) απόφαση περί μεταβίβασης αρμοδιοτήτων στους Αντιπεριφερειάρχες Περιφέρειας Κρήτης.
12. Την με αριθμ. πρωτ. 3252/99092/22-09-2017 ΚΥΑ «Αρμοδιότητες που ασκούν οι Περιφέρειες για θέματα εγγειοβελτιωτικών έργων και Οργανισμών Εγγείων Βελτιώσεων και καθορισμός περιπτώσεων για τις οποίες γνωμοδοτούν τα Περιφερειακά Γνωμοδοτικά Συμβούλια Εγγειοβελτιωτικών Έργων».
13. Tο με αριθμ. 215960/20-06-2024 αίτημα της Δ/νσης Αγροτικής Ανάπτυξη & Κτηνιατρικής.
14. Την αριθμ. 575/2024 (ΑΔΑ:ΨΤΡΚ7ΛΚ-ΠΜΦ) απόφαση της Περιφερειακής Επιτροπής που αφορά την έγκριση ανάθεσης σε ορκωτούς λογιστές του διαχειριστικού – οικονομικού ελέγχου των Τοπικών Εγγείων Βελτιώσεων (Τ.Ο.Ε.Β.) της Π.Ε. Λασιθίου.
15. Την αριθμ. 2541/2024 (ΑΔΑΜ:24REQ014892961) απόφαση ανάληψης υποχρέωσης.

**ΣΑΣ ΚΑΛΕΙ**

να υποβάλλετε έγγραφη κλειστή οικονομική προσφορά, σύμφωνα με το συνημμένο υπόδειγμα, στην Περιφερειακή Ενότητα Λασιθίου, Τέρμα Πολυτεχνείου, στη Δ/νση Διοικητικού – Οικονομικού, στο Τμήμα Προμηθειών, Προσόδων και Περιουσίας **έως την Παρασκευή, 15/11/2024 και ώρα 13:00 μ.μ.,** για την ανάθεση οικονομικού ελέγχου επί των Οικονομικών Καταστάσεων (Ισολογισμών, Προϋπολογισμών και Απολογισμών) των έντεκα (11) Τ.Ο.Ε.Β. της Π.Ε. Λασιθίου με προϋπολογισμό 37.100,00 ευρώ συμπεριλαμβανομένου Φ.Π.Α..

Κριτήριο κατακύρωσης ορίζεται η πλέον συμφέρουσα από οικονομική άποψη προσφορά μόνο βάσει τιμής και σύμφωνα με τους όρους της παρούσας.

Η ανάθεση των υπηρεσιών θα έχει διάρκεια ένα (1) έτος, με έναρξη την ημερομηνία υπογραφής της σύμβασης με την επιφύλαξη των προϋποθέσεων που αναφέρονται στο Παράρτημα Γ.

Αναλυτική περιγραφή των όρων της πρόσκλησης και των τεχνικών προδιαγραφών του έργου περιλαμβάνονται στα παραρτήματα Α΄, Β΄ και Γ΄.

Η δαπάνη θα βαρύνει τον ειδικό φορέα 071-00 ΚΑΕ 9779.01.002 με κωδικό έργου 04.14.24.011

Η παρούσα Πρόσκληση δημοσιεύεται στο Διαδίκτυο: στο Κεντρικό Ηλεκτρονικό Μητρώο Δημοσίων Συμβάσεων στην ιστοσελίδα [www.eprocurement.gov.gr](http://www.eprocurement.gov.gr), καθώς και στην ιστοσελίδα της Περιφέρειας Κρήτης [www.crete.gov.gr](http://www.crete.gov.gr).

|  |  |
| --- | --- |
|  | **Ο Αντιπεριφερειάρχης Λασιθίου** |
|  | **Ανδρουλάκης Ιωάννης** |

**ΠΑΡΑΡΤΗΜΑ Α΄**

**ΟΡΟΙ ΠΡΟΣΚΛΗΣΗΣ**

**Α. Αντικείμενο της πρόσκλησης**

Αντικείμενο της πρόσκλησης είναιο οικονομικός έλεγχος επί των Οικονομικών Καταστάσεων των έντεκα (11) Τ.Ο.Ε.Β. της Π.Ε. Λασιθίου για τα οικονομικά έτη 2022-2023*.*

Για οποιαδήποτε πληροφορία ως προς το αντικείμενο της παρούσας πρόσκλησης, αρμόδια είναι η Δ/νση Αγροτικής Ανάπτυξης & Κτηνιατρικής (τηλ. επικοινωνίας 28413-40505). Για πληροφορίες ως προς τους λοιπούς όρους, αρμόδιο είναι το Τμήμα Προμηθειών, Προσόδων και Περιουσίας της Διεύθυνσης Διοικητικού-Οικονομικού της Π.Ε. Λασιθίου (τηλ. Επικοινωνίας 28413-40307, 28413-40334).

**Η υποβολή προσφοράς αποτελεί τεκμήριο ότι ο προσφέρων έχει λάβει πλήρη γνώση και αποδέχεται τους όρους καθώς και τις τεχνικές προδιαγραφές της παρούσας πρόσκλησης.**

Η διάρκεια του έργου ορίζεται από την ημερομηνία υπογραφής της σύμβασης και για ένα έτος με την επιφύλαξη των προϋποθέσεων που αναφέρονται στο Παράρτημα Γ.

**Β. Προϋποθέσεις συμμετοχής**

Θα πρέπει να έχουν τουλάχιστον δεκαπέντε έτη εμπειρία ως ορκωτοί λογιστές.

**Γ. Κατάρτιση και υποβολή προσφορών**

**Οι προσφορές υποβάλλονται ή αποστέλλονται** με οποιονδήποτε τρόπο από τους υποψηφίους Αναδόχους, **σε σφραγισμένο φάκελο**, όπου θα πρέπει να αναγράφονται ευκρινώς:

α. Η λέξη **«ΠΡΟΣΦΟΡΑ»** με κεφαλαία γράμματα.

β. Ο πλήρης τίτλος της αρμόδιας Υπηρεσίας (Περιφερειακή Ενότητα Λασιθίου, Διεύθυνση Διοικητικού-Οικονομικού, Τμήμα Προμηθειών, Προσόδων και Περιουσίας).

γ. Ο αριθμός πρωτοκόλλου της Πρόσκλησης.

δ. Τα στοιχεία του αποστολέα (επωνυμία και διεύθυνση του υποψήφιου Αναδόχου, οδός, αριθμός, πόλη, ΤΚ, τηλέφωνα, fax, e-mail).

**Στον φάκελο θα πρέπει να περιέχονται:**

* **Έγγραφη οικονομική προσφορά** σύμφωνα με το Παράρτημα Β’. Οι τιμές των προσφορών θα εκφράζονται σε ευρώ. Στην οικονομική προσφορά να αναγράφεται η τιμή ανά Τ.Ο.Ε.Β.
* **Υπεύθυνη δήλωση** στην οποία να δηλώνεται ότι ο οικονομικός φορέας δεν εμπίπτει στις καταστάσεις της παρ. 1 του άρθρ. 73 του Ν. 4412/2016. Η υπεύθυνη δήλωση σε περίπτωση νομικού προσώπου υπογράφεται από το νόμιμο εκπρόσωπο αυτού.
* **Αποδεικτικά φορολογικής και ασφαλιστικής ενημερότητας** σε ισχύ.
* Νομιμοποιητικά **έγγραφα σύστασης και νόμιμης εκπροσώπησης**. Εφόσον η νόμιμη σύσταση, μεταβολές και εκπροσώπηση, προκύπτει από πιστοποιητικό αρμόδιας αρχής (π.χ. ΓΕΜΗ) αρκεί η

υποβολή αυτού, εφόσον έχει εκδοθεί το αργότερο έως τριάντα (30) εργάσιμες ημέρες πριν την υποβολή του.

* **Στην περίπτωση φυσικού προσώπου, υποβάλλεται βεβαίωση έναρξης επιτηδεύματος** από την αρμόδια Οικονομική Αρχή (Δ.Ο.Υ) και τις μεταβολές του.

Περίπτωση προσφοράς που παρουσιάζει επιφυλάξεις ή αποκλίσεις από οποιοδήποτε όρο της παρούσας **απορρίπτεται**. Αν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και υπογεγραμμένη από τον υποψήφιο ή το νόμιμο εκπρόσωπό του**. Για την σύγκριση των προσφορών θα λαμβάνεται υπόψη η τιμή χωρίς Φ.Π.Α.** Σε περίπτωση που κατατεθούν προσφορές με την ίδια ακριβώς τιμή, αυτές θεωρούνται ισότιμες και η αναθέτουσα αρχή θα επιλέξει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές.

**Δ. Έκδοση απόφασης ανάθεσης-Υπογραφή σύμβασης**

Η αναθέτουσα αρχή μετά τον έλεγχο των παραπάνω προσκομισθέντων δικαιολογητικών εκδίδει απόφαση ανάθεσης για τον οικονομικό έλεγχο των Οικονομικών Καταστάσεων (Ισολογισμών, Προϋπολογισμών και Απολογισμών) των έντεκα (11) Τ.Ο.Ε.Β. της Π.Ε. Λασιθίου και καλεί τον ανάδοχο για την υπογραφή του συμφωνητικού.

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης της Επιτροπής της περ. δ της παρ. 11 του άρθρου 221 του ν.4412/2016.

**Ε. Κρατήσεις - Πληρωμή**

Η πληρωμή του αναδόχου θα γίνεται τμηματικά ανά ολοκλήρωση ελέγχου του κάθε Τ.Ο.Ε.Β. και αφού συνταχθεί το πρωτόκολλο παραλαβής από την Επιτροπή Παραλαβής, σύμφωνα με την περ. δ της παρ. 11 του άρθρου 221 του ν.4412/2016.

Ο Ανάδοχος θα καταθέτει στην Δ/νση Διοικητικού - Οικονομικού της Περιφερειακής Ενότητας Λασιθίου, σχετικό τιμολόγιο παροχής υπηρεσιών σύμφωνα με τη σχετική νομοθεσία, καθώς και κάθε άλλο δικαιολογητικό, που τυχόν ήθελε ζητηθεί από τις υπηρεσίες που διενεργούν τον έλεγχο και την πληρωμή.

Ο **Aριθμός Ηλεκτρονικού Τιμολογίου της Π.Ε. Λασιθίου**, σύμφωνα με το μητρώο Αναθετουσών Αρχών Ηλεκτρονικής Τιμολόγησης (ΑΑΗΤ) **είναι 1007.F01267.0001**.

Τον ανάδοχο βαρύνουν οι υπέρ τρίτων κρατήσεις ως και κάθε άλλη επιβάρυνση, σύμφωνα με την κείμενη νομοθεσία στην καθαρή τιμή του τιμολογίου δηλαδή μη συμπεριλαμβανομένου του Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου 8% επί της καθαρής αξίας του τιμολογίου των υπηρεσιών (άρθρο 64 Ν. 4172/2013).

**ΣΤ. Λοιποί όροι – Δημοσιεύσεις**

Κατά την εκτέλεση της σύμβασης ο ανάδοχος οφείλει να τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το Εθνικό Δίκαιο, Συλλογικές Συμβάσεις ή Διεθνείς Διατάξεις περιβαλλοντικού, κοινωνικοασφαλιστικού και Εργατικού Δικαίου, οι οποίες απαριθμούνται στο Παράρτημα Χ του Προσαρτήματος Α΄ του ν. 4412/2016.

**ΠΑΡΑΡΤΗΜΑ Β΄**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**Προϋπολογισμός : 37.100,00€ (με Φ.Π.Α.)**

Ο (υποψήφιος Ανάδοχος)………………….……………………………………………………….. με έδρα …………………………………. οδός …….………………….. αριθμός …………… Τ.Κ. ………….. τηλ. ……………………. email……………………………………….., αφού έλαβα γνώση της αρ. πρωτ. ………/.…-….-2024 πρόσκλησης για την εκδήλωση ενδιαφέροντος ανάθεσης οικονομικού ελέγχου επί των Οικονομικών Καταστάσεων των έντεκα (11) Τ.Ο.Ε.Β. της Π.Ε. Λασιθίου, υποβάλλω την παρούσα προσφορά και δηλώνω ότι αποδέχομαι πλήρως και χωρίς επιφύλαξη όλους τους όρους της πρόσκλησης και αναλαμβάνω την εκτέλεση της προμήθειας στην κάτωθι τιμή:

|  |  |  |
| --- | --- | --- |
| Α/Α | **Παροχή υπηρεσιών του οικονομικού ελέγχου επί των Οικονομικών Καταστάσεων χρήσης 2022-2023 των Τ.Ο.Ε.Β. της Π.Ε. Λασιθίου** | **ΠΡΟΣΦΕΡΟΜΕΝΗ ΤΙΜΗ ΧΩΡΙΣ ΦΠΑ** |
| 1 | Τ.Ο.Ε.Β ΜΕΡΑΜΒΕΛΛΟΥ |  |
| 2 | Τ.Ο.Ε.Β ΚΑΛΟΥ ΧΩΡΙΟΥ |  |
| 3 | Τ.Ο.Ε.Β ΟΡΟΠΕΔΙΟΥ ΛΑΣΙΘΙΟΥ |  |
| 4 | Τ.Ο.Ε.Β ΚΑΒΟΥΣΙΟΥ - ΠΑΧΕΙΑΣ ΑΜΜΟΥ |  |
| 5 | Τ.Ο.Ε.Β ΙΕΡΑΠΕΤΡΑΣ |  |
| 6 | Τ.Ο.Ε.Β ΚΑΛΑΜΑΥΚΑΣ |  |
| 7 | Τ.Ο.Ε.Β ΣΧΙΝΟΚΑΨΑΛΩΝ |  |
| 8 | Τ.Ο.Ε.Β ΚΟΥΤΣΟΥΡΑ |  |
| 9 | Τ.Ο.Ε.Β ΠΑΠΑΓΙΑΝΝΑΔΩΝ |  |
| 10 | Τ.Ο.Ε.Β ΣΗΤΕΙΑΣ-ΠΙΣΚΟΚΕΦΑΛΟΥ |  |
| 11 | Τ.Ο.Ε.Β ΖΑΚΡΟΥ |  |
| **ΣΥΝΟΛΙΚΗ ΤΙΜΗ ΧΩΡΙΣ ΦΠΑ ΓΙΑ ΤΟΥΣ 11 Τ.Ο.Ε.Β** | |  |
| **ΦΠΑ 24%**  **(αριθμητικώς και ολογράφως)** | |  |
| **ΣΥΝΟΛΙΚΗ ΠΡΟΣΦΕΡΟΜΕΝΗ ΤΙΜΗ ΜΕ ΦΠΑ**  **(αριθμητικώς και ολογράφως)** | |  |

Στην προσφερόμενη τιμή περιλαμβάνεται το σύνολο των επιβαρύνσεων (χρηματοοικονομικά έξοδα, προβλεπόμενοι φόροι, ασφάλιστρα, πάγια έξοδα, νόμιμες κρατήσεις και άλλες σχετικές δαπάνες) οι οποίες βαρύνουν τον Ανάδοχο και ως εκ τούτο έχουν συνυπολογιστεί στην προσφορά.

…………………

(Ημερομηνία)

Ο Προσφέρων

(Ονοματεπώνυμο-Υπογραφή-Σφραγίδα)

**ΠΑΡΑΡΤΗΜΑ Γ΄**

**Έκθεση όρων και προϋποθέσεων της παροχής υπηρεσίας ανάθεσης του οικονομικού ελέγχου επί των Οικονομικών Καταστάσεων (Ισολογισμών, Προϋπολογισμών και Απολογισμών) των Τ.Ο.Ε.Β. της Π. Ε. Λασιθίου.**

Ο έλεγχος θα γίνει για τα οικονομικό έτη/χρήσεις 2022 - 2023 και για τους παρακάτω Τοπικούς Οργανισμούς Εγγείων Βελτιώσεων (Τ.Ο.Ε.Β.) :

1. Τ.Ο.Ε.Β ΜΕΡΑΜΒΕΛΛΟΥ
2. Τ.Ο.Ε.Β ΚΑΛΟΥ ΧΩΡΙΟΥ
3. Τ.Ο.Ε.Β ΟΡΟΠΕΔΙΟΥ ΛΑΣΙΘΙΟΥ
4. Τ.Ο.Ε.Β ΚΑΒΟΥΣΙΟΥ - ΠΑΧΕΙΑΣ ΑΜΜΟΥ
5. Τ.Ο.Ε.Β ΙΕΡΑΠΕΤΡΑΣ
6. Τ.Ο.Ε.Β ΚΑΛΑΜΑΥΚΑΣ
7. Τ.Ο.Ε.Β ΣΧΙΝΟΚΑΨΑΛΩΝ
8. Τ.Ο.Ε.Β ΚΟΥΤΣΟΥΡΑ
9. Τ.Ο.Ε.Β ΠΑΠΑΓΙΑΝΝΑΔΩΝ
10. Τ.Ο.Ε.Β ΣΗΤΕΙΑΣ-ΠΙΣΚΟΚΕΦΑΛΟΥ
11. Τ.Ο.Ε.Β ΖΑΚΡΟΥ

Οι εργασίες που θα εκτελεστούν θα έχουν ως στόχο να επιβεβαιωθούν τόσο τα οικονομικά στοιχεία των ΤΟΕΒ, όσο και τη νόμιμη λειτουργεία τους εντός του κανονιστικού πλαισίου που τους διέπει.

Ο έλεγχος των οικονομικών καταστάσεων, βιβλίων και στοιχείων θα διενεργηθεί για την εξακρίβωση του κατά πόσο απεικονίζουν με πληρότητα και σαφήνεια την οικονομική θέση των ΤΟΕΒ και τα αποτελέσματα των εργασιών τους σύμφωνα με τα Λογιστικά Πρότυπα που προδιαγράφονται από την Ελληνική Νομοθεσία και τις ειδικότερες διατάξεις Ν. 4456/201/ (ΦΕΚ 24A/2017) και την ΚΥΑ 3252/99092/22-9-2017 Υπ. Εσωτερικών και Υπ. Αγροτικής Ανάπτυξης. Ειδικότερα για κάθε ΤΟΕΒ *:*

1. έλεγχος θα διενεργηθεί σύμφωνα με τις ελεγκτικές διαδικασίες που διέπονται από τις αρχές και τους κανόνες ελεγκτικής που ακολουθεί το Σώμα Ορκωτών Ελεγκτών Λογιστών και που είναι σύμφωνες με τις βασικές αρχές των Διεθνών Ελεγκτικών Προτύπων. Αυτές οι διαδικασίες και πρότυπα προβλέπουν τον προγραμματισμό και διενέργεια του ελέγχου, με σκοπό τη σχετική εξασφάλιση του Ορκωτού Ελεγκτή (εφεξής ο «ΕΛΕΓΚΤΗΣ») ότι οι Οικονομικές Καταστάσεις των ΤΟΕΒ δεν περιλαμβάνουν σημαντικά λάθη.
2. Ο ΕΛΕΓΚΤΗΣ θα εξετάσει σε δειγματοληπτική βάση τα βιβλία και στοιχεία εκείνα που τεκμηριώνουν τα ποσά και πληροφορίες που περιλαμβάνονται στις Οικονομικές Καταστάσεις. Ο έλεγχος περιλαμβάνει επίσης, αφενός μεν την εκτίμηση των λογιστικών μεθόδων που εφαρμόσθηκαν και των σημαντικών εκτιμήσεων της Διοίκησης του ΤΟΕΒ, και αφετέρου την αξιολόγηση της γενικότερης παρουσίασης των στοιχείων και πληροφοριών στις Οικονομικές Καταστάσεις.

Ο διενεργούμενος έλεγχος του ΕΛΕΓΚΤΗ θα περιλαμβάνει, μεταξύ άλλων και τα ακόλουθα - ενδεικτικά αναφερόμενα - στοιχεία:

* να εντοπίζει τυχόν λάθη ή παραλείψεις που ενδέχεται να σημειώθηκαν στην οικονομική διαχείριση του ΤΟΕΒ κατά την διάρκεια της εξεταζόμενης χρήσεως,
* να διαπιστώνει εάν ο ΤΟΕΒ εφάρμοσε ορθώς και νομίμως τις διατάξεις της ισχύουσας νομοθεσίας (π.χ. Βασιλικά Διατάγματα, Προεδρικά Διατάγματα, Νόμους, Κοινές Υπουργικές Αποφάσεις, Εγκυκλίους Υπουργείων κ.α.) που πρέπει να διέπει τις λειτουργίες του, ιδίως τη διαχειριστική - οικονομική,
* να ελέγχει εάν ο ΤΟΕΒ τήρησε και αποτύπωσε νόμιμα τα λογιστικά του βιβλία (π.χ. Ημερολόγια, Καθολικά, Ισοζύγια, Εντάλματα Πληρωμών, Γραμμάτια Εισπράξεων κ.α.), εάν εφάρμοσε σωστά το διπλογραφικό σύστημα (Γενική Λογιστική), εάν λειτούργησε και ενημέρωσε ομαλά τους λογαριασμούς του και εάν πραγματοποίησε νόμιμα και με διαφάνεια τις συναλλαγές του,
* να ελέγξει εάν ο ΤΟΕΒ διαμόρφωσε και εφάρμοσε ένα επαρκές σύστημα εσωτερικού ελέγχου έτσι ώστε να διασφαλίζεται η εγκυρότητα των παραγομένων στοιχείων και πληροφοριών και να αποκλείεται η διάπραξη ουσιαστικών λαθών ή παραλείψεων,
* να περιλαμβάνει την εξέταση των αποδεικτικών στοιχείων ώστε αυτά να στηρίζουν τα ποσά και τις πληροφορίες που περιλαμβάνονται στις οικονομικές καταστάσεις του ΤΟΕΒ,
* ενημέρωση των εμπλεκομένων υπαλλήλων της Υπηρεσίας μας η οποία θα περιλαμβάνει την ανάλυση των ευρημάτων των ελέγχων και την εξαγωγή συμπερασμάτων

Οι Υπηρεσίες των ΤΟΕΒ είναι υποχρεωμένες να παρέχουν στον ΕΛΕΓΚΤΗ όλα εκείνα τα στοιχεία που θα ζητηθούν, σύμφωνα με το Νόμο και τα οποία είναι απαραίτητα για την αντικειμενική και ολοκληρωμένη διενέργεια του οικονομικού ελέγχου για τα έτη 2022 και 2023.

Μετά την ολοκλήρωση του ελέγχου του, ο Ορκωτός Ελεγκτής - Λογιστής, οφείλει να καταρτίσει και να χορηγήσει στον εποπτικό φορέα των ΤΟΕΒ, Έκθεση (Πιστοποιητικό) Ελέγχου στην οποία θα πρέπει να αναφέρει κατά πόσο οι οικονομικές καταστάσεις παρουσιάζουν εύλογα, από κάθε ουσιώδη άποψη, την οικονομική θέση του εκάστοτε ΤΟΕΒ κατά την 31η Δεκεμβρίου 2022 και κατά την 31η Δεκεμβρίου 2023 καθώς και τη χρηματοοικονομική του επίδοση για τη χρήση που έληξε τις ημερομηνίες αυτές σύμφωνα με τα λογιστικά Πρότυπα που καθορίζονται από την Ελληνική Νομοθεσία.

Η σύμβαση θα έχει ισχύ από την ημέρα υπογραφής της και για ένα έτος, με δυνατότητα η σύμβαση να τροποποιηθεί κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης της Επιτροπής της περ. δ της παρ. 11 του άρθρου 221 του ν.4412/2016.

Η παρακολούθηση και η παραλαβή της Σύμβασης θα διενεργηθεί από την Επιτροπή της περ. δ της παρ. 11 του άρθρου 221 του ν.4412/2016 και η διοίκηση αυτής , θα διενεργηθεί από την Διεύθυνση Αγροτικής Ανάπτυξης και Κτηνιατρικής της Π.Ε. Λασιθίου, η οποία και θα εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της πρόσκλησης και στην εκπλήρωση των υποχρεώσεων του αναδόχου και στη λήψη των επιβεβλημένων μέτρων λόγω μη τήρησης των ως άνω όρων.

Η δαπάνη θα καλυφθεί από τον φορέα 071 ΚΑΕ 9779.01.002 με κωδικό έργου: 04.14.24.011 σύμφωνα με την Α/Α 2541/2024 απόφαση δέσμευσης πίστωσης.